./data/phi0474/phi008/phi0474.phi008.perseus-lat2.xml
M. Tullius Cicero
vestra				auctoritate hoc constituetur, hoc praescribetur: quicum tu posthac de possessione				contendes, eum si ingressum modo in praedium deieceris, restituas oportebit; sin				autem ingredienti cum armata multitudine obvius fueris et ita venientem reppuleris,				fugaris, averteris, non restitues  Iuris si haec vox est, esse vim non in caede				solum sed etiam in animo, libidinis, nisi cruor appareat, vim non esse factam;				iuris, deiectum esse qui prohibitus sit, libidinis, nisi ex eo loco ubi vestigium				impresserit deici neminem posse;